laion/Wikipedia-Exotic huggingface dataset:
גיל פנחס

גיל פנחס (נולד ב-11 בפברואר 1980) הוא קצין צה"ל בדרגת תת-אלוף, המכהן כיועץ הכספי לרמטכ"ל, ראש אגף התקציבים במשרד הביטחון וראש המערך הכלכלי בצה"ל מאז יולי 2021. במסגרת תפקידו כיועץ הכספי לרמטכ"ל הוא חבר בפורום המטה הכללי של צה"ל. פנחס נולד בישראל וגדל בטבריה. בתום לימודי תואר ראשון בכלכלה וניהול באוניברסיטת חיפה במסגרת מסלול העתודה האקדמאית, התגייס לצה"ל בשנת 2002 והחל את שירותו כקצין במחלקה הכלכלית באגף הטכנולוגיה והלוגיסטיקה. פנחס מילא במהלך שירותו מגוון תפקידים במערך הכלכלי בצה"ל. בשנת 2014 מונה לראש ענף מאקרו כלכלה ומחקר ביחידת היועץ הכספי לרמטכ"ל ואגף התקציבים במשרד הביטחון. בשנת 2017 מונה לראש מחלקת התכנון ביחידת היועץ הכספי לרמטכ"ל ואגף התקציבים במשרד הביטחון. במסגרת תפקידו כראש מחלקת התכנון ביחידת היועץ הכספי לרמטכ"ל ואגף התקציבים במשרד הביטחון, פנחס עסק רבות בקידום מהלכי התייעלות בצה"ל. בתוך כך, הוציא לפועל את תוכנית "עד הקצה" בשנת 2018, שמטרתה ליצור קשר ישיר ובלתי אמצעי בין המטה הכללי ליחידות הקצה באמצעות השתלבותו של צוות כלכלי למשך מספר ימים בעשייה השוטפת ביחידות השונות. מדובר במפגש המאפשר יישום אפקטיבי ומהיר לרעיונות להתייעלות העולים מהקצינים והחיילים בשטח, תוך מתן הלוואות התייעלות לרעיונות בעלי הפוטנציאל לחסכון כלכלי, לצד מיפוי והבנת צורכי היחידות והצפתם לדרג הבכיר בצה"ל. כמו כן, בתקופה זו, צה"ל עמד ביעד ההתייעלות שסוכם למול משרד האוצר במסגרת הסיכום התקציבי שנחתם בשנת 2015 (הסכם כחלון - יעלון) על סך 9.19 מיליארד ש"ח. בנוסף, משרד הביטחון קידם בהובלתו חתימה מול משרד האוצר על הסכם התייעלות אנרגטית בהיקף של 300 מיליוני ש"ח, במסגרתו קודמו מהלכי התייעלות משמעותיים ובהם הקמת מתקנים הממירים את אנרגיית השמש לייצור חשמל ומערכות לחיסכון במים ואנרגיה. בנוסף, עסק רבות בעידוד חדשנות בצה"ל, לרבות הובלת תחום מסחור הידע בצה"ל. ביולי 2021 החליט שר הביטחון בני גנץ על מינויו של פנחס ליועץ הכספי לרמטכ"ל ולראש אגף התקציבים במשרד הביטחון, ובסוף חודש זה הועלה פנחס לדרגת תת-אלוף, נכנס לתפקידו והחליף את תא"ל אריאלה קנול-לזרוביץ'. במסגרת תפקידו כיועץ הכספי לרמטכ"ל וראש אגף התקציבים במשרד הביטחון, פנחס משמש כיועץ מקצועי לרמטכ"ל ולמטה הכללי בתחומי התקציב, השכר, הכלכלה, ההתקשרויות וההתייעלות. ומשמש כסמכות מקצועית עליונה בתחומים אלה. בנוסף, הוא נושא באחריות הכוללת לניהול תקציב הביטחון ויישום חוק יסודות התקציב במשרד הביטחון ובצה"ל. פנחס בעל תואר דוקטור במסגרת תואר שלישי באסטרטגיה וניהול מטעם אוניברסיטת תל אביב בהנחיית פרופסור אשר טישלר. נושא עבודת הדוקטורט שלו היא "האם ישראל צריכה להפריט את התעשייה הביטחונית שלה?". בנוסף הוא בעל תואר שני במנהל עסקים מטעם הטכניון ובעל תואר ראשון בכלכלה ומנהל עסקים מטעם אוניברסיטת חיפה. פנחס נשוי ואב לבת, מתגורר בתל אביב. מדיה וקבצים בנושא גיל פנחס בוויקישיתוף שלמה טייטלבאום, אל"מ גיל פנחס ימונה ליועץ הכספי לרמטכ"ל, באתר כלכליסט, 25 ביולי 2021 ראש אגף התקציבים במשרד הביטחון והיועכ"ל נכנס לתפקידו, באתר צה"ל, ‏29 ביולי 2021 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
קרחון קוסקו

קרחון קוסקו (באנגלית: Kosco Glacier) הוא קרחון ברכס הרי בוש שבהרי המלכה מוד, באזור חוף דופק של שטח חסות רוס, שבאנטארקטיקה. אורכו של הקרחון 37 קילומטרים. מוצאו של הקרחון באזור רמת אנדרסון שבהרי בוש; והוא זורם לכיוון צפון, ונשפך אל מדף הקרח רוס, בין פורטל וילסון והר ספיד. הקרחון התגלה בטיסה C, שנערכה בין ה-29 בפברואר לבין ה-1 במרץ 1940 מטעם השירות האנטארקטי של ארצות הברית, אשר חקר את אנטארקטיקה בין השנים 1939–1941. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של קפטן ג'ורג' פ. קוסקו (George F. Kosco), מצי ארצות הברית, שהיה המדען הראשי מטעם צי ארצות הברית במהלך מבצע קפיצה לגובה, אשר במסגרתו נחקרה אנטארקטיקה בעונת המחקר (הקיץ האנטארקטי) 1946–1947. • Edmund Stump, The Ross Orogen of the Transantarctic Mountains, PP 193 קרחון קוסקו באתר הסקר הגאולוגי של ארצות הברית קרחון קוסקו באתר הגאזט האנטארקטי של ממשלת ניו זילנד קרחון קוסקו באתר הגאזט האנטארקטי המשווה SCAR של ממשלת אוסטרליה ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה לפי מקור אחר אורכו של הקרחון 55.5 קילומטרים
Lose You Too

"Lose You Too" הוא סינגל של הזמרת-יוצרת השוודית שיי מרטין. הסינגל שנכתב על ידי פרדריק האגשטאם, היילי אייטן, אנטון גורנסון ואליאס נאסלין, והופק על ידי פרדי אלכסנדר, יצא ב-27 ביולי 2018. נכון ליולי 2021, הסינגל הושמע למעלה מ-38 מיליון פעמים בספוטיפיי. גרסת רמיקס של סברו יצאה ב-9 בנובמבר 2018. הווידאו קליפ של הסינגל, בבימויו של המפו הלסטרום, הועלה לערוץ היוטיוב של הזמרת ב-29 ביולי 2018. נכון ליולי 2021, הווידאו קליפ נצפה למעלה מ-5 מיליון פעמים ביוטיוב. מילות השיר "Lose You Too" באתר Genius סרטון השיר "Lose You Too" באתר יוטיוב מידע על השיר "Lose You Too" באתר iTunes מידע על השיר "Lose You Too" באתר ספוטיפיי מידע על הרצועה "Lose You Too" באתר ספוטיפיי Lose You Too, www.top-charts.com (באנגלית) Lose You Too, נבדק ב-2021-07-29 Lose You Too (Severo Remix) [feat. Severo] - Single by SHY Martin (באנגלית אמריקאית), נבדק ב-2021-07-29 SHY Martin- Lose You Too (Official Video), נבדק ב-2021-07-29 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Marvel Animated Features

Marvel Animated Features (בתרגום לעברית: מארוול אנימציה תכונות) היא סדרת סרטי גיבורי-על אמריקאים, הכוללת שמונה סרטי הנפשה באורך מלא שמבוססים על הדמויות של מארוול קומיקס, ביניהן האוונג'רס, איירון מן, דוקטור סטריינג', הענק הירוק ותור. הסרטים הופקו על ידי MLG Productions, מיזם משותף בין אולפני מארוול (מאוחר יותר אולפני ההנפשה של מארוול) ו-Lions Gate Entertainment. הסרטים הופצו במקור בארצות הברית ישירות לווידאו, כאשר הראשון, "הנוקמים: האיחוד", הופץ ב-21 בפברואר 2006, והאחרון, "תור: ממלכת האלים", הופץ ב-17 במאי 2011. הסרטים הרוויחו מהמכירות שלהם בארצות הברית כ-43.5 מיליון דולר, כאשר הסרט הרוויחי ביותר היה "הנוקמים: האיחוד 2", עם רווח של 7.9 מיליון דולר. בשנת 2013 כל הסרטים הופצו בישראל בדיבוב עברי, כאשר בין המדבבים נכללים גלעד קלטר, אלי לולאי, לירון לב ואמנון וולף. בשנת 2004 דווח שמארוול אנטרטיינמנט, תאגיד האם החדש של מארוול קומיקס, תקשרה עם Lions Gate Entertainment על מנת להפיק סדרת סרטי הנפשה שתופץ ישירות לווידאו ותכלול שמונה עד עשרה סרטים, כאשר אולפני מארוול, חברת הבת הקולנועית של מארוול, תיקח חלק בהפקה. בשנת 2006 הופצו שני הסרטים הראשונים בסדרת הסרטים, "הנוקמים: האיחוד" ו"הנוקמים: האיחוד 2", אשר נמכרו למעלה מ-1.5 מיליון יחידות. הסרט השלישי בסדרת הסרטים, "איירון מן הבלתי מנוצח", הופץ בינואר 2007, ובאוגוסט באותה שנה הופץ הסרט הרביעי בסדרה, "דוקטור סטריינג'", שהיה מועמד לפרס אנני לסרט הביתי המונפש הטוב ביותר והפסיד לסרט "פיוצ'רמה: בנדר מצליח בגדול". בשנת 2008 אולפני ההנפשה של מארוול שולבו בהפקת סדרת הסרטים, כדי לכוון את מאמציה של מארוול בשוקי ההנפשה והבידור הביתי. באותה שנה הופץ הסרט "הנוקמים: דור ההמשך", ושנה לאחר מכן הופץ הסרט "הענק הירוק נגד", אשר במקומו היה אמור להיות סרט שמבוסס על הקומיקס "Ultimate War" שבסופו של דבר בוטל. בשנת 2010 הופץ הסרט "עולמו של הענק הירוק", ובשנת 2011 הופץ הסרט השמיני והאחרון בסדרת הסרטים, "תור: ממלכת האלים". הסרטים זכו לביקורות חיוביות, והרוויחו מהמכירות שלהם בארצות הברית כ-43.5 מיליון דולר. כמו כן, הסרטים הופצו ברחבי העולם בדיבובים שונים, בין היתר באיטליה, צרפת וישראל, בה כל הסרטים הופצו בדיבוב עברי בשנת 2013. היקום הקולנועי של מארוול בלייר מארנל, CANCELED 'X-MEN VS. AVENGERS' ANIMATED MOVIE WOULD'VE ADAPTED 'ULTIMATE WAR' MINISERIES, באתר MTV News,‏ 19 בינואר 2010
ריק קרופורד

ריק קרופורד (באנגלית: Rick Crawford; נולד ב-22 בינואר 1966) הוא פוליטיקאי אמריקאי, המכהן כחבר בבית הנבחרים של ארצות הברית מטעם מחוז הקונגרס הראשון של מדינת ארקנסו. טרם היבחרותו לקונגרס האמריקני, עבד קרופורד בתחום העסקים ורדיו. קרופורד נולד בבסיס חיל האוויר האמריקני הומסטד שבפלורידה, לרות אן ודוני ג'יי. את לימודיו סיים בתיכון אלווירן בעיירה הדסון שבניו המפשייר, ובעדן, התגייס לצבא ארצות הבריתכטכנאי חבלה וסילוק פצצות במחלקה ה-56 בפנסילבניה. לאחר ארבע שנות שירות, עזב את הצבא בדרגת סמל. קרופורד קיבל תואר ראשון בחקלאות ובכלכלה מאוניברסיטת המדינה של ארקנסו, ואחר כך הצטרף לרודיאו של מחוזו. אולם בעקבות פציעה ברגלו, נאלץ קרופורד לפרוש מהקריירה שלו כקאובוי. בשנת 1994 הוציא קרופורד לאור את אלבום הבכורה שלו, Crackin' Out, שהוקלט באולפני האג בקירביוויל. האלבום לא זכה להצלחה, וקרופורד נאלץ לעזוב את תחום המוזיקה. במרוצת השנים הפעיל קרופורד רשת קמעונאות בתחום החקלאות, שמנתה בשיאה 39 סניפים ברחבי ארקנסו, מיזורי, טנסי, מיסיסיפי וקנטקי. בשנת 2010, לאחר שהנציג הדמוקרטי רוברט מריון ברי פרש, החליט קרופורד להתמודד על מחוז הקונגרס הראשון של ארקנסו, במטרה להיכנס אל בית הנבחרים האמריקני. הוא ניצח בבחירות המוקדמות של המפלגה הרפובליקנית, ברוב של 72 אחוזים על יריבו אסא האצ'ינסון. בבחירות הכלליות ניצח קרופורד את צ'אד קיסי ברוב של 52 אחוזים, ונבחר לייצג את מדינתו בבית הנבחרים. באותה שנה חתם קרופורד על האמנה של הארגון אמריקאים למען שגשוג, המתחייבת להסתייג לכל חקיקה בנושא התחממות עולמית. ב-5 בינואר 2011 הושבע לתפקיד, והחל לכהן כחבר בבית הנבחרים. קרופורד הצליח להיבחר שוב מטעם מחוז הקונגרס שלו כחמש פעמים נוספות. במרוצת כהונתו, הצביע בעד ביטול חוק הגנת החולה וטיפול בר השגה, והפסקת מימון מערכות הבחירות המקדימות של המפלגות על ידי משלמי המיסים. קרופורד תמך בצו הנשיאותי 13769 של נשיא ארצות הברית דונלד טראמפ, שמנע את כניסתן של אזרחים מוסלמים מאיראן, עיראק, סוריה, תימן, לוב, סודאן וסומליה. בשנת 2019 איים ג'יימס פאוול ברצח על קרופורד. פאוול נשלח למאסר במשך 6 שנים, וקיבל קנס של 10,000 דולרים. מדיה וקבצים בנושא ריק קרופורד בוויקישיתוף אתר האינטרנט הרשמי של ריק קרופורד (באנגלית) ריק קרופורד, ברשת החברתית פייסבוק ריק קרופורד, ברשת החברתית אקס (טוויטר) ריק קרופורד, ברשת החברתית אינסטגרם ריק קרופורד, סרטונים בערוץ היוטיוב ריק קרופורד, באתר המדריך הביוגרפי של הקונגרס של ארצות הברית (באנגלית) Improvised bombs 'tricky' to handle, Arkansas congressman says About Rick Crawford AR District 01 - R Primary AR - District 01 Vote Record
מאיר לייפר

רבי מאיר לייפר (1881, אדר תרמ"א - 9 באפריל 1941, י"ב בניסן תש"א) היה אדמו"ר משושלת נדבורנה בקליבלנד. נולד באדר תרמ"א (1881) בהונגריה, לרבי ישכר בער מסאטמר ולטויבא רחל ונקרא על שם דודו רבי מאיר מפרמישלאן. כשהיה בן שנה נפטרה אמו, ואביו נישא בזיווג שני לאחייניתה, דבורה, שהייתה צעירה לימים ולא יכלה לגדל אותו ומשום כך נמסר לתקופה לאומנה אצל ידידי המשפחה. נישא לאסתר רייזל, בת רבי יצחק מאלעסק - סטניסלאב (נכדו של רבי שלום מבעלזא), ולאחר נישואיו גר בבוטשאטש, גליציה. לאחר מכן עבר להאלמין (הסמוכה לסאטמר, מקום מגורי אביו), בהמשך עבר לקיווישאד. במלחמת העולם הראשונה עבר לבודפשט, שם פתח בית תמחוי למאות הפליטים היהודים ששהו בעיר. כיוון שבמהלך המלחמה סייע לבחורים יהודים להשתמט מגיוס והסתיר עריקים בביתו, העמידו אותו השלטונות לדין והוא ברח לאמריקה. בכ"ה באייר תרפ"ב (1922) הגיע לאמריקה והשתכן באיסט סייד, שם כיהן כאדמו"ר מנדבורנה, לאחר כמה חודשים ביקשוהו יהודי קליבלנד - בה היה ריכוז גדול של יוצאי הונגריה - שיעבור לעירם, ושם הקימו לו בית מדרש בשם "חברת שומרי שבת", ולצדו מעון מגורים. בקליבלנד נודע רבי מאיר כמכניס אורחים והיה מארח בביתו שד"רים מאירופה ומארץ ישראל. כיוון שלא זכה לילדים מאשתו הראשונה, התגרש - תוך שהוא משאיר לה את כל רכושו למעט בגדיו והחנוכיה שלו. ונישא בשנית לרחמה מירל, בתו של רבי אלתר זאב מסטריזוב. לאחר הצעת השידוך נסע לסטריזוב ומשם לבודפשט, ולאחר מכן חזרו הזוג לאמריקה יחד עם ראכל, בתה של רחמה מנישואיה הראשונים. בשנת תרצ"ג (1932) חלה, ובהוראת רופאיו עבר לויליאמסבורג, שם גר תקופה אצל גיסו ובן דודו רבי יצחק מפיצ'נזין (בן רבי יוסף מנירעדהאז). בשנת תרצ"ה (1934) נסע לנפוש בעיר המרפא קרלובי וארי בצ'כיה, ומשם רצה להמשיך לארץ ישראל, אולם בהוראת רופאיו נאסרה עליו הנסיעה והוא שב לניו יורק, שם פתח את בית המדרש 'בני מרדכי'. בשנת תרצ"ו (1935) הידרדרה בריאותו שוב והוא עבר ללוס אנג'לס, שם מזג האוויר נוח יותר. בי"ב בניסן תש"א (1941) נפטר, ונקבר בלוס אנג'לס, על פי רצונו להקבר היכן שימות. בתו היחידה נישאה לרבי אשר מרדכי מקליבלנד, בנו הבכור של רבי ישכר בער רוזנבוים. ניניו (חתני נכדו רבי יהושע העשיל רוזנבוים מקליבלנד) הוציאו את חידושי תורתו בספר 'אורות המאירים', ניו יורק, תשס"ו. תולדות המחבר, בתוך; לקוטי ישכר, באתר אוצר החכמה (צפייה מוגבלת למנויים) אשכול אודותיו בפורום אידישע וועלט (ביידיש) רבי מאיר ואחיו רבי יוסף היו ככל הנראה האדמו"רים הראשונים שדרכו בעולם החדש. בין המתארחים אצלו היו רבי מאיר שפירא מלובלין ורבי חיים שלמה הלוי מחוסט (בן רבי אלימלך מטאהש). בית המדרש עומד על תילו ברחוב בדפורד(אנ')
סוניסה לי

סוניסה "סוני" לי (באנגלית: Sunisa "Suni" Lee; נולדה ב-9 במרץ 2003) היא מתעמלת אמריקאית, אלופה אולימפית בקרב רב ובתחרות הקבוצתית, זוכת מדליית ארד במקבילים (טוקיו 2020, פריז 2024) וכן אלופת עולם (2019) בתחרות הקבוצתית. סוניסה לי נולדה וגדלה בסיינט פול, מינסוטה. לי ממוצא המונג(אנ') (תת קבוצה אתנית של מיאו), ואמה, פליטה, היגרה לארצות הברית בילדותה. לי אמצה את שם משפחתו של בן זוגה של אמה, ג'ון לי, איתו גדלה מאז היותה בת שנתיים ואילך. יש לה שלושה אחים דרך מערכת היחסים של אמה עם לי, וללי היו שני ילדים, ממערכת יחסים קודמת. היא החלה להתאמן בהתעמלות בגיל 6. באוגוסט 2019, ימים ספורים לפני שהתמודדה לי באליפות ארצות הברית בהתעמלות, הראשונה שלה, אביה נפל מעץ, שהותיר אותו משותק מהמותניים ומטה. באליפות הפאן פסיפיק לנערות שנערכה במדיין, קולומביה באפריל 2018 היא זכתה ב-4 מדליות, 1 זהב ו-3 כסף. מדליית זהב בתחרות הקבוצתית ומדליות כסף בקפיצות, קורה ובקרקע. נוסף לכך, היא סיימה במקום רביעי בתחרות הקרב רב. באליפות ארצות הברית שנערכה בקנזס סיטי, מיזורי בתחילת אוגוסט 2019, זכתה לי ב-3 מדליות, אחת מכל סוג. מדליית זהב בתרגיל על המקבילים המדורגים, לפני מורגן הרד וסימון ביילס שזכתה בכל יתר מדליות הזהב (4). מדליית כסף בקרב רב אחרי סימון ביילס ולפני גרייס מקאלום ומדליית ארד בתרגיל קרקע, אחרי סימון ביילס וג'ייד קארי. באליפת העולם שנערכה בשטוטגרט, גרמניה בתחילת אוקטובר אותה שנה זכתה לי ב-3 מדליות, אחת מכל סוג. מדליית זהב בתחרות הקבוצתית בתוצאה של 172.330 נק', לפני רוסיה (166.529 נק') ואיטליה (164.796 נק'), לאחר שהשתתפה ב-3 מכשירים (קרקע-14.233 נק', מקבילים מדורגים-14.733 נק' וקורה-12.533 נק'). מדליית כסף בתרגיל קרקע בתוצאה של 14.133 נק', אחרי סימון ביילס (15.133 נק') ולפני אנגלינה מלניקובה מרוסיה (14.066 נק') ומדליית ארד בתרגיל מקבילים המדורגים בתוצאה של 14.800 נק', אחרי נינה דרוול מבלגיה (15.233 נק') ובקי דאוני מבריטניה (15.000 נק'). נוסף לכך, היא סיימה במקום שמיני בתחרות קרב רב. באליפות ארצות הברית שנערכה בפורט וורת', טקסס ב-6 ביוני 2019, זכתה לי ב-3 מדליות, 1 זהב ו-2 כסף. מדליית זהב בפעם השנייה ברציפות בתרגיל על המקבילים המדורגים, לפני ריילי מקאסקר וסימון ביילס שזכתה שוב בכל יתר מדליות הזהב (4). מדליות כסף בתחרות הקרב רב אחרי סימון ביילס ולפני ג'ורדן צ'ילס ובתרגיל קרוה אחרי סימון ביילס ולפני גרייס מקאלום. באולימפיאדת טוקיו (2020) זכתה לי ב-3 מדליות, אחת מכל סוג. מדליית זהב בתחרות הקרב רב אישי בתוצאה של 57.433 נק' לפני רבקה אנדרדה מברזיל (57.298 נק') ואנגלינה מלניקובה מרוסיה (57.199 נק'). מדליית כסף בתחרות הקבוצתית אחרי נבחרת רוסיה ולפני הממלכה המאוחדת ומדליית ארד בתרגיל על המקבילים המדורגים בתוצאה של (14.500 נק'), אחרי נינה דרוול מבלגיה (15.200 נק') ואנסטסיה איליאנקובה מרוסיה (14.833 נק'). נוסף לכך, היא סיימה במקום חמישי בתרגיל על הקורה בתוצאה של 13.866 נק'. באולימפיאדת פריז זכתה לי ב-3 מדליות, 1 זהב ו-2 ארד. מדליית זהב בתחרות הקבוצתית בתוצאה של 171.296 נק', לפני איטליה (165.494 נק') וברזיל (164.497 נק'). מדליות ארד בקרב רב אישי בתוצאה של 56.465 נק', אחרי סימון ביילס (59.131 נק') ורבקה אנדרדה (57.932 נק') ובמכשיר המקבילים המדורגים בתוצאה של 14.800 נק', אחרי קאיליה נמור מאלג'יריה (15.700 נק') וצ'יו צ'יואן מהרפובליקה העממית של סין (15.500 נק'). מדיה וקבצים בנושא סוניסה לי בוויקישיתוף סוניסה לי, ברשת החברתית פייסבוק סוניסה לי, ברשת החברתית אקס (טוויטר) סוניסה לי, ברשת החברתית אינסטגרם סוניסה לי, באתר olympedia.org סוניסה לי, באתר התאחדות ההתעמלות הבין-לאומית
Money

האם התכוונתם ל... Money (כתב עת) Money (שיר של פינק פלויד) Money (שיר של קארדי בי) Money (שיר של ליסה)
My Love

האם התכוונתם ל... My Love (שיר של דה-דרים) My Love (שיר של סלין דיון) My Love (שיר של פול מקרטני וכנפיים) (אנ') My Love (שיר של ראוט 94)
ג'וש גידי

ג'ושוע "ג'וש" גידי (באנגלית: Joshua "Josh" Giddey; נולד ב -10 באוקטובר 2002) הוא כדורסלן אוסטרלי, המשחק בקבוצת שיקגו בולס מליגת ה-NBA. ב־12 במרץ 2020 חתם גידי באדלייד 36' מליגת הכדורסל האוסטרלית (NBL) כחלק מתוכנית הכשרה של הליגה לעזור לצעירים להתקדם ל-NBA, ובכך הפך לשחקן האוסטרלי הראשון שהיה חלק מהתוכנית. גידי דחה הצעות ממספר מכללות, כולל מאוניברסיטת אריזונה. גידי שוחרר מסגל הקבוצה ב-17 במאי 2021 כדי להתכונן לדראפט ה-NBA ‏2021, וסיים את העונה עם ממוצעים של 10.9 נקודות, 7.3 ריבאונדים ו-7.6 אסיסטים למשחק ב-28 משחקים שנערכו. הוא נבחר לרוקי השנה של הליגה. ב־27 באפריל 2021 נרשם גידי לדראפט ה-NBA ‏2021. בדראפט עצמו, נבחר גידי במקום השישי על ידי אוקלהומה סיטי ת'אנדר. ב-2 בינואר 2022 הפך גידי לשחקן הצעיר ביותר שרושם טריפל דאבל ב-NBA לאחר ששבר את שיאו של לאמלו בול. ב-21 ביוני 2024 עבר גידי בטרייד לשיקגו בולס בתמורה לאלכס קארוסו. מדיה וקבצים בנושא ג'וש גידי בוויקישיתוף פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN גידי זכה בתואר רוקי העונה בליגה האוסטרלית, באתר USA Today,‏ 16 ביוני 2021 רשימת הנבחרים בדראפט 2021, באתר basketball-reference.com "הוא מבין את המשחק": ג'וש גידי עשה היסטוריה, באתר ynet, 3 בינואר 2022 ג`וש גידי יעבור לשיקגו, OKC תקבל את אלכס קארוסו, באתר ערוץ הספורט, 21 ביוני 2024. ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
ארנסט שפקר

ארנסט שפקר (Ernst Specker‏; 11 בפברואר 1920, ציריך – 10 בדצמבר 2011, ציריך) היה מתמטיקאי שווייצרי, שנודע בעיקר בזכות התרומות שלו למכניקה קוונטית וללוגיקה. ארנסט שפקר נולד בציריך. בגיל צעיר הוא חלה בשחפת ובשנת 1934 נשלח להחלמה בדבוס. מאז מספר שנים הוא בילה בין בית הוריו בציריך לבין בית דודתו בדבוס. אביו היה מעוניין שהוא ילמד משפטים, אך ארנסט הצעיר עמד על כך שהוא ילמד מתמטיקה. הוא למד בהמכון הטכנולוגי של ציריך וסיים את התואר בשנת 1945. הוא המשיך במכון ובשנת 1955 קיבל דרגת פרופסור. תרומתו למתמטיקה מרוכזת בכ-40 פרסומים בתחומים שונים - טופולוגיה, מכניקה קוונטית, אלגוריתמים וכו'. בשנים 1972–1973 הוא היה נשיא איגוד המתמטיקאים השווייצרי. מדיה וקבצים בנושא ארנסט שפקר בוויקישיתוף ארנסט שפקר, באתר פרויקט הגנאלוגיה במתמטיקה ארנסט שפקר, באתר MacTutor (באנגלית) ארנסט שפקר, באתר dblp ביוגרפיה באתר של אוניברסיטת St. Andrews ערך זה הוא קצרמר בנושא מתמטיקאים. אתם מוזמנים לתרום לוויקיפדיה ולהרחיב אותו.
סמיר מחאמיד

סמיר סובחי מחאמיד (בערבית: د. سمير صبحي محاميد; נולד ב-1964) הוא איש חינוך ופוליטיקאי ערבי-ישראלי, המכהן כראש עיריית אום אל-פחם. מחאמיד נולד באום אל-פחם. בעל תואר דוקטור בהנדסה גנטית של צמחים. בבחירות לרשויות המקומיות בישראל שנערכו ב-2018, ניצח מחאמיד לאחר שקיבל כ-54% מהקולות. הוא ניצח את ח'אלד אגבאריה שכיהן כראש העיר מ-2008. הוא נבחר מטעם רשימה עצמאית בשם אלבית אלפחמאוי. מפלגתו קיבלה כ-5 מנדטים במועצת העיר. כראש עיר חתם על הסכם הגג הראשון בחברה הערבית באוגוסט 2021, אחרי יותר מ-30 הסכמים בחברה היהודית. בהנהגתו הכינה העירייה תוכנית עירונית מקיפה למיגור האלימות בדצמבר 2021, תוכנית ייחודית וראשונה בחברה הערבית. הוא גם חבר בתוכנית מעוז, תוכנית יוקרתית לפיתוח ורישות מנהיגים בכירים.[דרוש מקור] ב-31 במרץ 2022 פורסם פוסט בדף הפייסבוק הרשמי של עיריית אום אל-פחם ובו הודעת תנחומים לבני משפחות המחבלים שביצעו את פיגוע הירי בחדרה. הפוסט נמחק כעבור זמן קצר, ועל אף שמחאמיד התנער ממנו וגרס כי הוא פורסם שלא על דעתו, בריאיון עיתונאי שהתקיים בשידור חי בחדשות הערב לכתב חן ביאר מכאן חדשות, הכריז על כוונתו להתפטר מתפקידו כראש העירייה בעקבות הסערה שחולל פרסום הפוסט. אך לבסוף חזר בו מההתפטרות. ב-2023 זכה באות אביר איכות השלטון לשנת 2022. מחאמיד נשוי ואב לחמישה ילדים וסב לחמישה נכדים. בנו החמישי, מוחמד, נפגע בתאונת דרכים עם האופניים שלו בגיל 12 והיה בתרדמת, השתקם, אך מת ב-2019 בגיל 15. הוא מתגורר באום אל-פחם. מדיה וקבצים בנושא סמיר מחאמיד בוויקישיתוף הארץ, שבעה ראשי ערים מכהנים הודחו בסיבוב השני בבחירות המקומיות, באתר הארץ, 14 בנובמבר 2018 אחרי שעיריית אום אל-פחם הודיעה על תנחומים למשפחות המחבלים - ראש העירייה מחאמיד התפטר, באתר ‏מאקו‏, 31 במרץ 2022 יואב איתיאל‏, ראש העיר אום אל-פחם התפטר לאחר שפרסם פוסט ניחום למשפחות המחבלים, באתר וואלה, 31 במרץ 2022 חסן שעלאן, לאחר הפוסט שחולל סערה, ראש העיר אום אל פחם הודיע: "אני מתפטר", באתר ynet, 31 במרץ 2022 חן ביאר וסולימאן מסוודה, ראש עיריית אום אל פחם התפטר בריאיון לכאן חדשות – וחזר בו, באתר כאן – תאגיד השידור הישראלי, 31 במרץ 2022 רשימת אבירות ואבירי איכות השלטון לשנת 2022, באתר התנועה לאיכות השלטון, ‏4 ביוני 2023 סיון קלינגבייל, יום בחיי סמיר סובחי מחאמיד - כפי שציפיתי, תפקיד ראש עיר הוא כפוי טובה, באתר הארץ, 14 במאי 2020
Skate

Skate הוא סינגל של הצמד המוזיקלי האמריקאי סילק סוניק, המורכב מהזמרים האמריקאים ברונו מארס ואנדרסון פאאק. השיר יצא לאור ב-30 ביולי 2021, כסינגל השני מתוך אלבום הבכורה של הצמד, An Evening with Silk Sonic, על ידי חברות התקליטים אטלנטיק רקורדס ואפטרמת' אנטרטיינמנט. הצמד רמז על מוזיקה חדשה בחודשים שלפני צאת הסינגל. ב-29 ביולי, הצמד פרסם פוסטים ברשתות החברתיות, הרומזים על צאת השיר. בעוד שהלהקה עצמה התייחסה לרצועה כאל "ג'אם קיצי", ברולינג סטון נכתב כי השיר מספק "אווירות שמשיות". סופי קאראן מ-Hypebeast חשב כי הרצועה היא "ללא ספק אחת ההצעות המוזיקליות המדבקות ביותר של השנה", והצמד ממשיך "לקחת רמזים מבניים מהמנגינות החלקות של שנות ה-70, ומוסיף שכבות של השירה ההרמונית שלהם כדי להוקיר את אחד העשורים המשפיעים ביותר על המוזיקה". הווידאו קליפ של השיר פורסם לצד הסינגל ב-30 ביולי 2021. הקליפ בוים על ידי מארס, פלורנט דצ'ארד ופיליפ טאיאג. בקליפ נראים מארס ופאאק מנגנים בתופים וסביבם נשים בגלגיליות. מידע על היצירה "Skate" באתר מיוזיק בריינז מידע על הסינגל "Skate" באתר מיוזיק בריינז מידע על היצירה "Skate" באתר Discogs מילות השיר "Skate" באתר Genius סרטון השיר "Skate" באתר יוטיוב מידע על השיר "Skate" באתר iTunes ברונו מארס, ברנדון אנדרסון, דרנסט אמיל השני, ג'יימס פאונטלרוי, דומי וג'יי. די. בק Rettig, James (30 ביולי 2021). "Silk Sonic – "Skate"". Stereogum. נבדק ב-30 ביולי 2021. {{cite web}}: (עזרה) Finlay, Mitch (30 ביולי 2021). "Anderson .Paak & Bruno Mars Tease New Silk Sonic This Week". HotNewHipHop. נבדק ב-30 ביולי 2021. {{cite web}}: (עזרה) Legaspi, Althea (30 ביולי 2021). "Bruno Mars, Anderson .Paak's Silk Sonic Drop New 'Skate' Video". Rolling Stone. נבדק ב-30 ביולי 2021. {{cite web}}: (עזרה) Caraan, Sophie (30 ביולי 2021). "Silk Sonic Wants to Glide With You in Infectious New Single "Skate"". Hypebeast. נבדק ב-30 ביולי 2021. {{cite web}}: (עזרה) Yoo, Noah (30 ביולי 2021). "Silk Sonic (Bruno Mars and Anderson .Paak) Share Video for New Song "Skate": Watch". Pitchfork. נבדק ב-30 ביולי 2021. {{cite web}}: (עזרה)
חיים רוקח

חיים רוקח (נולד ב-1961) הוא איש ציבור ישראלי שכיהן כראש מועצה אזורית גולן ואלוף-משנה במילואים. במקצועו הוא אדריכל. רוקח שירת כאלוף-משנה בפיקוד העורף, הוא פיקד על נפת העמקים של הפיקוד ושימש כמנהל הלחימה של מחוז חיפה. בבחירות לרשויות המקומיות בישראל שנערכו ב-2008 התמודד רוקח מול ראש המועצה המכהן, אלי מלכה אך הפסיד לו. בבחירות לרשויות המקומיות בישראל שנערכו ב-2018 רוקח ניצח את מיכל רייקין, לאחר שקיבל כ-52.32% מקולות המצביעים. ביולי 2023, הכריז על מועמדותו לקדנציה שנייה לראשות המועצה האזורית גולן. בפברואר 2024 הפסיד בבחירות לאורי קלנר. רוקח מתגורר במושב נוב ונשוי לאור-לי, הוא אב ל-5 בנות וסב ל-9 נכדים. מערכת שישי בגולן, חייו הכפולים של מפקד נפת העמקים – אלוף משנה במיל' חיים רוקח, באתר שישי בגולן והגליל, ‏22 בדצמבר 2014 תני גולדשטיין, הבחירות למועצות האזוריות: ניצחונות למכהנים, באתר ynet, 28 בנובמבר 2007 חיים רוקח עובד בשטח בשבילך, באתר https://www.haim-rokach.com/ קצין וג'נטלמן: ניהל קמפיין במלחמה בעזה, וחגג ניצחון יחד עם ראש המועצה היוצא, באתר ynet, 28 בפברואר 2024 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פקח התנועה

פקח התנועה (ברוסית: Инспектор ГАИ) הוא סרט עלילתי דרמטי סובייטי משנת 1982, בבימויו של אלדור אורזבייב (אנ'). את התפקידים הראשיים משחקים סרגיי ניקוננקו (אנ') וניקיטה מיכאלקוב. הפעולה מתרחשת בראשית שנות השמונים בברית המועצות. מפקח משטרת התנועה (גה-אי) זיקין נודע בקרב עמיתיו כתמהוני ובעייתי. מבחינתו, לא משנה מי נהג, העיקר לא להפר את חוקי התעבורה. זיקין לוקח את רישיון הנהיגה מטרונוב, המנהל החדש של שירות הרכב המקומי, עקב נהיגה במהירות מופרזת. טרונוב, בתפקידו החדש, החל ליהנות מיוקרה רבה מהנהלת העיר, המתקנת את מכוניותיה בקומבינה בשירות הרכב שלו. ברור שההקפדה הבלתי מתפשרת של זיקין על עקרונות עלולה להסתיים לא טוב בשבילו, אבל אפילו הבוס הישיר של זיקין לא יכול לעצור אותו. מתחילים איומים וסחיטה. פקח משטרת התנועה הבלתי ניתן להשחתה ממשיך לעמוד על שלו. שיטותיו של זיקין, שהורד בתפקידו בשל נטייתו הבלתי ניתנת לניקוי, גובות בסופו של דבר את שלהן: טרונוב, שגילה שלא הכל בחיים האלה מותר לו, הפך לעצמו מגעיל. לאחר שהתקוטט עם חברים ובוס של זיקין, רב-סרן גרינקו, טרונוב מגיע באופן אישי לזיקין לשיחה "כמו בן אדם". הפקח מסביר את עמדתו: "אם אני בתפקידי אעשה את מה שאני חייב, השני יעשה אותו דבר, וכן הלאה ... אולי יהיה סדר." טרונוב מציין: "כמה אכזבות מחכות לך בחיים", אך מסכים עם הפקח, ו"כמו כלב מוכה" חוזר לעיר ברכב חולף (למעשה, טרונוב היה שיכור, וזיקין אמר לו שיתן זמנית את המפתחות לאוטו). "פקח התנועה", במסד הנתונים הקולנועיים IMDb (באנגלית) "פקח התנועה", באתר AllMovie (באנגלית) "פקח התנועה", במסד הנתונים הקולנועיים KinoPoisk (ברוסית) הסרט פקח התנועה, סרטון באתר יוטיוב http://akter.kulichki.net/se/i_005.htm ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.